Romantiese wegbreek na die President Hotel - Mooi Troues
Romantiese wegbreek na die President Hotel in Bantry Bay. Ons was genooi om die luukse President Hotel in Seepunt te ervaar. Dit was 'n fantastiese ervaring en kan dit definitief aanbeveel vir paartjies opsoek is na 'n plaaslike wegbreek plek of wittebrood plek. Geleë in die hartjie van die Atlantiese seekus. Die hotel bestaan al vir jare en op die perseel was daar nog altyd een of ander vorm van gasvryheid besigheid. Dit is heropen in 1998 deur President Nelson Mandela en het ook daarna weer 'n nuwe oordoen gehad.
Die hotel het moderne luukse afwerkings wat 'n luukse oord gevoel het. Dit is sentraal geleë en binne loop afstand van baie fasiliteite in die area. As jy opsoek is na 'n romantiese wegbreek plek en voel of jy iewers op 'n eiland is, dan moet dié hotel bo aan jou lysie wees. Lesers meer oor ons ervaring by die President Hotel onder en wat ons alles hier gedoen het.
Mooi Troues besoek verskeie wittebrood verblyf opsies van luukse stads hotelle tot lekker plaas wittebrood plekke. Lees meer oor ons ander resensies op Mooi Troues.
Loop afstand van Seepunt promenade en vele ander fasiliteite in die area maak die hotel sentraal geleë en perfek vir paartjies wat hou daarvan om rond te beweeg. Huur 'n fiets in die area en besoek verskillende plekkies in Seepunt en die Waterfront.
Spa: Daar is darem niks lekkerder as 'n masseer bederf nie. Ons het dit vreeslik geniet om net te kan ontspan en vergeet van enige stres. Dit is 'n kleinerige Spa op die grondvloer van die hotel en is perfek vir 'n lekker ontspan sessie. Ons het 'n vol-lyf massering gehad – een van ons gunsteling behandelinge wanneer ons 'n Spa besoek. Wel, dit en gesig behandelinge. Al daardie stres knoppe is in die eerste paar minute uitgedruk. Elke paartjie wat op 'n romantiese wegbreek gaan moet 'n spa-sessie iewers inpas.
Pizza: Lekker! Ons is mal oor Pizza en die President Hotel is bekend vir hulle heerlike pizza's wat hulle in 'n vuur oond maak. Wat is dan nou lekkerder as 'n heerlike ontspan sessie by die swembad met 'n skemerkelkie in die hand en 'n heerlike pizza.
Romantiese fynproewer aandete vir twee:
Hierdie was definitief die hoogtepunt van ons kuier by die President Hotel. 'n Privaat fynproewer aandete vir twee. Hulle het 'n afgeskorte area in die hotel waar paartjies alleen 'n romantiese aandete kan geniet. Jy kan binne of buite sit – net soos jy wil. Ons het op 'n heerlike aand gedurende sonsak op die dek buite gesit. Dit is definitief 'n ervaring wat elke paartjie moet ervaar. Dit is ook 'n fantastiese manier om jou verloofde te vrae om met jou te trou!
Dames! As jou kêrel jou nog nie die "Ja" woord gevra het nie is dit die tyd dat jy hierdie artikel vir hom stuur vir idees. Dit is nie net perfek vir verlowings nie, maar is 'n fokus punt vir wittebrood paartjies. Daar is niks meer romanties as 'n aandete onder die Kaapse sonsak nie.
Om mee te begin het ons 'n glasie Graham Beck Brut Rose vonkelwyn geniet terwyl ons die sonsak gekyk het. As eerste gereg het ons 'n heerlike Biefstuk Tartare geniet. Dit was baie smaaklik en ons kelner het baie aandag gegee aan ons en seker gemaak ons is ten alle tye gemaklik. So romanties om alleen aandete te hê buite op 'n stoep met die kaggels wat die koue seelug bietjie warmer maak.
As hoofgereg het het ons 'n heerlike Eendborsie en smaaklike Hoender Ballotine geniet. Sjoe! Dit was heerlik gewees. Sag en lekker smaakvol. Gepaar met 'n bottel Backsberg 2017 Merlot wyn. Toe het ons 'n palet skoonmaker gehad om ons voor te berei vir ons heerlike nagereg – dit het 'n heerlike lemoenblom graniet smaak gehad. As nagereg het ons 'n vanielje en rooibos panna cotta met 'n heerlike fyn vrugte slaai gehad met 'n lekker koppie koffie.
Dit is definitief 'n ervaring wat ons baie lank sal onthou!
Romantiese Kamer Voorbereiding:
Terwyl ons vir ons romantiese aandete was het die span van die hotel ons kamer so mooi voorberei. Daar was vonkelwyn en rose orals gewees. Die oulike kersies het die pad gelei na die badkamer wat net so mooi met rose versier was. Hierdie is definitief 'n ervaring wat elke pasgetroude paartjie sal wil ervaar. Die bed is ook mooi versier met roosblare, mooi gevoude handdoeke en sjokolade balletjies op die bed. Asemrowend romanties!